和兵部鄭侍郎省中四松詩
作者：唐扶
朝代：唐

paragraphs: 幽抱應無語，貞松遂自栽。
寄懷丞相業，因擢大夫材。
日射蒼鱗動，塵迎翠箒迴。
嫩茸含細粉，初葉泛新桮。
偶聖爲舟去，逢時與鶴來。
寒聲連曉竹，靜氣結陰苔。
赫奕鳴騶至，熒煌洞戶開。
良辰一臨眺，憩樹幾裴回。
恨發風期阻，詩從綺思裁。
還聞舊凋契，凡在此中培。